રાધનપુર તાલુકા પંચાયતમાં કોંગ્રેસના ૪ સભ્યો ભાજપમાં જોડાયા બાદ બે દિવસમાં ફરી ભાજપ સાથે છેડો ફાડી પરત કોંગ્રેસમાં જોડાયા બાદ ભાજપનો પણ એક સભ્ય સાથે લાવતાં રાજકારણ ગરમાયું છે. રાધનપુર તાલુકા પંચાયતના કોંગ્રેસના પૂર્વ પ્રમુખ બધીબેન આહીર અને કારોબારી ચેરમેન તુલશીભાઈ સુરાણી ભેમાભાઈ ચૌધરી અને સુરેશ ઠાકોર ચારેય વિદ્વત રીતે ભાજપમાં ગત ૯ જુલાઈના રોજ જોડાયા હતા અને અલ્પેશ ઠાકોર થી નારાજ હોવાના આક્ષેપો કરી પક્ષ પલટો કર્યા હોવાનું ગંભીર નિવેદન કર્યું હતું ત્યારે હજુ ૪૮ કલાક પૂર્ણ થાય તે પહેલા બુધવારના રાધનપુર તાલુકા પંચાયત ખાતે કોંગ્રેસ સાથે છેડો ફાડનાર કારોબારી ચેરમેન તુલશીભાઈ સુરાણી અને ભેમાભાઈ ચૌધરી ફરી ભાજપ સાથે તાંતણો તોડી કોંગ્રેસમાં પરત જોડાઈ જવા પામ્યા હતા.